钦定古今图书集成/明伦汇编/闺媛典/第287卷 > 皇清二十 > 袁大琰妻沈氏
## 钦定古今图书集成/明伦汇编/闺媛典/第287卷 > 皇清二十 > 袁大琰妻沈氏

按《会稽县志》：“沈氏，诸生袁大琰妻。年十五，兄文奎久出，值母病，氏刲股以进，母病遂痊。后适琰，事姑至孝。迨兄从龙南还，随母两扺淮署，孝养有加。及母弃世，哀毁骨立。越数载，夫亦亡，遗孤茂育甫七龄，苦节自励，治家严整，闺门雍肃。育年十七为诸生，氏遘疾卒，年五十有九。”